
SERVICIUL ADMINISTRAŢIE PUBLICĂ LOCALĂ

Compartiment CADASTRU

Nr. înreg.  8153  din 18.07.2024 

                                     RAPORT DE SPECIALITATE 

      Compartimentul Cadastru din cadrul aparatului de specialitate al primarului municipiului Marghita, în scopul administrării eficiente a terenurilor  deţinute de UAT municipiul Marghita si in procesul de inentariere a terenurilor din intravilanul localităţii , în vederea reglementarii juridice si inscrierea in patrimoniul municipiului propune cuprinderea în proprietatea privată a municipiului Marghita a – cota de 76/607 mp. din nr. topo. 462/6 înscris în C.F. 102266 Marghita (CF vechi-2684);        – cota de 85/720 mp. din nr. topo. 462/7, înscris în C.F. 102267 Marghita (CF vechi-2684  teren neafectat de utilitate publică, în suprafață totală de 161 mp, situat în intravilanul municipiului Marghita, Aleea Înfrățirii. Precizăm că terenul susmenționat reprezintă teren intravilan ocupat de garaje auto conform contractelor de închiriere teren nr. 1/5638 din 11.12.2023 și 1/5717 din 12.12.2023;

Menționăm faptul că bunurile imobile care fac obiectul prezentului raport de specialitate, nu fac obiectul unor cereri de reconstituire a dreptului de proprietate privată sau de restituire depuse în temeiul actelor normative cu caracter special privind fondul funciar, respectiv cele care reglementează regimul juridic al imobilelor preluate în mod abuziv de Statul Român în perioada 6 martie 1945-22 decembrie 1989, nu sunt grevate de sarcini și nu fac obiectul vreunui litigiu.


Deasemenea, în temeiul  art. 27 din Legea 7/1996, se propune aprobarea constituirii a patru numere cadastrale conform tabelului de mai jos, în vederea întocmirii de documentaţii tehnice pentru dezmembrare, atribuire numere cadastrale şi înscriere în C.F. pentru imobilele - terenuri aflate în proprietatea publică, respectiv privată a municipiului Marghita.

	Nr.cad. nou
	Supr. nr.cad. (mp)
	Nr.topo. vechi
	Cota/intreg
	Carte Funciara
	observatii

	
	161
	426/6
427/7
	76/607 mp
85/720 mp
	- C.F. 102266 – Marghita
- C.F. 102267 – Marghita
	Teren proprietatea privata a municipiului Marghita, ocupat de garaje pers. fizice - Aleea Infrățirii


Temei legal: 

- Art. 129, alin. (2) litera (c) din O.U.G. nr. 57/2019 privind Codul Administrativ: referitor la atribuțiile consiliului local, acesta are „atribuţii privind administrarea domeniului public şi privat al comunei, oraşului sau municipiului”.

- Art. 26 alin. 1 din legea nr. 18/1991 privind fondul funciar: „terenurile aflate în intravilanul localităților și care sunt în administrarea primăriilor, trec în proprietatea comunelor, orașelor sau municipiilor, după caz”.

